As locucions adverbials temporals en aragonés son sintagmas que fan d'adverbios de tiempo, tanto de localización temporal absoluta como de localización temporal relativa.

Cualques locucions adverbials temporals encomienzan por as preposicions a y de.

A muga semantica entre as locucions adverbials temporals y modals no ye guaire clara en bel caso. Por eixemplo de contino ye considerada temporal por Chabier Tomás Arias y modal por atros autors.

Localización temporal absoluta

Con preposición a
A l'otro día / a l'altro'l día.
A punto día / A la punta'l día.
A la tardada.
A'l cabo tarde / A cabo tardi.
A'l primer escureciu.
A'l escureciu.
A'l cayend de la nit.

Con preposición de
En relación a parz d'o día:
De maitino / de maitín / de maitins / de manyanas.
De tardes / de tardada.
De tardis (propia d'o benasqués y con significau diferent de l'anterior).
De nuet / de nuei / de nit / de noches.
De villada.

En relación a parz de l'anyo:
D'hibierno/ d'himbierno.
De primavera.
De verano.
D'agüerro / d'otonyo.

Con preposición por
Pe'l maitino / pe'l maitín.

Pe'l maitino en baixo-ribagorzano ye actualment d'uso en Capella, Estadilla y Fonz y en continuidat espacial con o catalán pel de matí. En chistabín actual ye practicament fosilizau en refrans como ta'l puerto y ta'l molín pe'l maitín, que presenta o suyo equivalent en benasqués a'l puerto y a'l molino de maitino.

Sin preposición
L'an pasau.
L'otro anyo / l'altro anyo.
L'otra vez / l'altra vez.
L'otro día.

Localización temporal relativa

Con preposición a
A buenas horas.
A ormino / a menuto / a sobén.
A'l cabo.
A'l pronto.
A'l seguito.
A'l talle.
A lo primero.

A parella a ormino-a sobén ye un eixemplo de cheosinonimos en aragonés, estando lo primero propio de l'aragonés occidental y centro-occidental y lo segundo de l'aragonés oriental (por o menos en benasqués y chistabín). A forma a menuto se documenta en as parlas de la zona intermedia (belsetán, aragonés d'a Valle de Tella), con a variant a menut en l'aragonés de Valle de Vio.

A ormino presenta cognatos en occitán gascón, a sobén presenta cognatos en catalán, occitán y francés, ye bien documentau en aragonés medieval y en castellano d'o Baixo Aragón. .

Con preposición de
De camino / de camín'''.De cabo cuan/ de vez en vez / de tanto en tanto.

Con preposición con Antes con antes.

Con preposición en En estas.En primeras ("a lo primero" en cualques parlas alto-aragonesas como l'aragonés d'o Viello Sobrarbe).En zagueras.Allá en días.

Con preposición entre
Bi ha una locución adverbial temporal feita con a preposición entre u l'adverbio mientras: entremistanto / mistranto /mientres tanto / mentres tanto. Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 45, p 113, p 326.
Locucions adverbials temporals en aragonés